Document ID: /roh_data/filtered/fineweb-2-filterrobots_roh.jsonl.gz/31443

In discurs cun Mariano Tschuor
- Dumengia, 6.7.2014, 17:25
En il discurs cun Rico Valär fa Mariano Tschuor, il directur partent da Radiotelevisiun Svizra Rumantscha RTR, ina bilantscha da ses temp sco directur e raquinta da ses sentiments en connex cun questa midada professiunala. Diversas episodas filmicas mussan ses emprims pass tar la Televisiun Rumantscha, nua ch’el ha cumenzà a lavurar l’onn 1982. Guardond enavos discurra Mariano Tschuor davart l’impurtanza da las medias per la Svizra rumantscha. Per finir dat el pled e fatg davart ses nov post en la direcziun da la SSR a Berna e tradescha co ch’el giavischa da restar en memoria sco directur da RTR.